CELEX: 22014D0717(01)
Language: lt
Date: 1403222400000
Title: 2014 m. birželio 20 d. ES ir Libano asociacijos tarybos rekomendacija dėl ES ir Libano antrojo veiksmų pagal Europos kaimynystės politiką plano įgyvendinimo

17.7.2014   
            
            
               LT
            
            
               Europos Sąjungos oficialusis leidinys
            
            
               C 227/1
            
         ES IR LIBANO ASOCIACIJOS TARYBOS REKOMENDACIJA
   2014 m. birželio 20 d.
   dėl ES ir Libano antrojo veiksmų pagal Europos kaimynystės politiką plano įgyvendinimo
   2014/C 227/01
   ES IR LIBANO ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, įsteigiantį Europos bendrijos bei jos valstybių narių ir Libano Respublikos asociaciją (toliau – Susitarimas), ypač į jo 76 straipsnio 2 dalį,
   kadangi:
   
               (1)
            
            
               pagal Susitarimo 86 straipsnį Šalys turi imtis bet kokių bendrų ir specialių priemonių, reikalingų jų įsipareigojimams pagal Susitarimą vykdyti, ir užtikrinti, kad būtų pasiekti Susitarime nustatyti tikslai;
            
         
               (2)
            
            
               Susitarimo Šalys susitarė dėl ES ir Libano antrojo veiksmų pagal Europos kaimynystės politiką plano (toliau – ES ir Libano veiksmų planas) teksto;
            
         
               (3)
            
            
               ES ir Libano veiksmų planas padės įgyvendinti Susitarimą, bendru sutarimu Šalims parengiant ir priimant konkrečias priemones, kuriomis remiantis bus praktiškai įgyvendinamas Susitarimas;
            
         
               (4)
            
            
               ES ir Libano veiksmų planu siekiama dviejų tikslų: pateikti konkrečių priemonių, kad Šalys įvykdytų Susitarime nustatytus įpareigojimus, ir sudaryti platesnį ES ir Libano santykių stiprinimo pagrindą siekiant gilios ekonominės integracijos ir glaudesnio politinio bendradarbiavimo, vadovaujantis bendrais Susitarimo tikslais,
            
         PRIĖMĖ ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja Šalims įgyvendinti ES ir Libano veiksmų planą (1), kiek toks įgyvendinimas padeda siekti Europos ir Viduržemio jūros regiono šalių susitarime, įsteigiančiame Europos bendrijos bei jos valstybių narių ir Libano Respublikos asociaciją, nustatytų tikslų.
   
      Priimta Briuselyje 2014 m. birželio 20 d.
      
         
            Asociacijos tarybos vardu
         
         
            Pirmininkė
         
         C. ASHTON
      
   
   
      (1)  Žr. dokumentą 17588/13 http://register.consilium.europa.eu